16. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 488 της 30/31 Μαΐου 1965 (ΦΕΚ Α΄ 107) Περί διατηρήσεως της Διοικούσης Επιτροπής του Ελληνικού Ταπητουργικού Οργανισμού και τροποποιήσεως της συνθέσεως του Διοικητικού Συμβουλίου αυτού. Έχοντες υπ’ όψει:1)Τας διατάξεις του άρθρ. 5 του Ν.Δ. 4352/1964, του άρθρ. 22 του Ν.Δ. 4373/1964 και του Νόμ. 4459/1965 και 2)την υπ’ αριθ. 528/26.5.65 γνωμοδότησιν του Συμβουλίου της Επικρατείας, προτάσει του Προέδρου της Κυβερνήσεως και των Υπουργών Συντονισμού, Οικονομικών και Βιομηχανίας, απεφασίσαμεν και διατάσσομεν: Άρθρον μόνον.-1.Διατηρείται η, υπό των διατάξεων του άρθρ. 11 του Ν.Δ. 3876/58, του άρθρ. 2 του Α.Ν. 260/1936, του άρθρ. 2 του Α.Ν. 281/1936 και του άρθρ. 4 του Ν.Δ. 3949/59, προβλεπομένη Διοικούσα Επιτροπή του Ελληνικού Ταπητουργικού Οργανισμού και ορίζεται η σύνθεσις ταύτης ως ακολούθως: α)Εκ του Προέδρου του Διοικητικού Συμβουλίου, ως Προέδρου, αναπληρουμένου υπό του Αντιπροέδρου. β)Εκ δύο μελών του Διοικητικού Συμβουλίου του Ελληνικού Ταπητουργικού Οργανισμού, οριζομένων μετά των αναπληρωτών αυτών υπό του Διοικητικού Συμβουλίου του Οργανισμού, εξ ων το εν θα είναι απαραιτήτως βιοτέχνης ταπητουργός. Της Διοικούσης Επιτροπής μετέχει ως Κυβερνητικός Επίτροπος, ασκών τας εν τω άρθρ. 1 του Νόμ. 2876/58 αρμοδιότητας, ο Διευθυντής Βιοτεχνίας του Υπουργείου Βιομηχανίας. Χρέη Γραμματέως της ως άνω Επιτροπής εκτελεί ο Γραμματεύς του Διοικητικού Συμβουλίου του Ελληνικού Ταπητουργικού Οργανισμού. Η συγκρότησις της ως άνω Επιτροπής γενήσεται δι’ αποφάσεως του Υπουργού Βιομηχανίας. 2.Η σύνθεσις του Διοικητικού Συμβουλίου του Ελληνικού Ταπητουργικού Οργανισμού, ορίζεται ως κάτωθι: α)Εξ ενός Καθηγητού της Ανωτάτης Σχολής Καλών Τεχνών, οριζομένου, μετά του αναπληρωτού του, υπό του Υπουργού Βιομηχανίας, εκ πίνακος τριών Καθηγητών, όστις υποβάλλεται προς το Υπουργείον Βιομηχανίας υπό της Σχολής. β)Εκ του Διευθυντού της Δ/νσεως Εξαγωγικού Εμπορίου του Υπουργείου Εμπορίου, οριζομένου μετά του αναπληρωτού του υπό του Υπουργού Εμπορίου. γ)Εκ των Προϊσταμένων του 1ου και 2ου Τμήματος της Διευθύνσεως Βιοτεχνίας του Υπουργείου Βιομηχανίας. δ)Εκ τριών προσώπων, εξ ων εις θα είναι βιοτέχνης ταπητουργός, εχόντων πείραν περί την οργάνωσιν, παραγωγήν και διάθεσιν των ειδών ταπητουργίας, οικοτεχνίας και λαϊκής τέχνης, οριζομένων μετά των αναπληρωτών των υπό του Υπουργού Βιομηχανίας. ε)Εκ του κατά τον Α.Ν. 281/1936 εκπροσώπου του Υπουργού των Οικονομικών. Του Διοικητικού Συμβουλίου μετέχει ως Κυβερνητικός Επίτροπος, ασκών τας εν τω άρθρ. 1 του Ν.Δ. 3876/1958 αρμοδιότητας, ο διευθυντής Βιοτεχνίας του Υπουργείου Βιομηχανίας. Η συγκρότησις του Διοικητικού Συμβουλίου του Ελληνικού Ταπητουργικού Οργανισμού γενήσεται δι’ αποφάσεως του Υπουργού Βιομηχανίας. Χρέη Γραμματέως του Συμβουλίου εκτελεί ανώτερος υπάλληλος του Ελληνικού Ταπητουργικού Οργανισμού, οριζόμενος μετά του αναπληρωτού του υπό του Προέδρου του Διοικητικού Συμβουλίου. Εις τον Ημέτερον επί της Βιομηχανίας Υπουργόν ανατίθεμεν την δημοσίευσιν και εκτέλεσιν του παρόντος. (Μετά την σελ. 244,02(α) Σελ. 244,03 Ελληνικός Ταπητουργικός Οργανισμός 13.Ε.β.16 13.Ε.β.16 Ελληνικός Ταπητουργικός Οργανισμός 